tartuNLP/wikipedia-smugri-20251201 huggingface dataset:
Léolia Jeanjean

Léolia Jeanjean (s. 14. elokuuta 1995 Montpellier) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 102 tammikuussa 2023.
Jeanjean pelasi grand slam -turnauksessa ensimmäisen kerran Ranskan avoimissa 2022 saatuaan sinne villin kortin kaksinpeliturnaukseen. Hän voitti ensimmäisellä kierroksella Nuria Párrizas Díazin, ja toisella kierroksella entisen maailmanlistan ykkösen Karolína Plíškován.
Biljajivka

Biljajivka () on kaupunki Odessan alueen Odessan piirissä Ukrainassa. Kaupunki sijaitsee Bilejärven rannalla, 50 kilometriä aluekeskus Odessasta länteen. 
Tammikuun keskilämpötila on −3,4 ja heinäkuun +22,2 celsiusastetta. Keskimääräinen vuosisademäärä 405 millimetriä.
Asutus sai alkunsa 1700-luvun lopulla. Ensimmäinen kirjallinen maininta on vuodelta 1792; tuolloin kylän nimenä oli Holovkiva (). Vuonna 1793 kylässä asui 304 people ihmistä. Kaupunki Biljajivka on ollut vuodesta 1979.
Ukrainan tilastokeskus arvioi kaupungin väkivuksi 12 355 (2022). Vuoden 2001 väestönlaskennassa asukkaita oli 14 294, ja he olivat etniseltä taustaltaan enimmäkseeen ukrainalaisia (75 %). Lisäksi oli venäläisiä, moldovialaisia, armenialaisia, bulgarialaisia ja saksalaisia.
Riskunmäki

Riskunmäki on Seinäjoen Keskiseinäjoen suuralueella sijaitseva kaupunginosa. Vuoden 2022 lopussa Riskunmäessä asui 205 asukasta. Riskunmäessä toimii mm. Alaviitalan koulu. Riskunmäestä Seinäjoen keskustaan on noin 20 km ja Peräseinäjoen keskustaan 10 km.
Haapaluoma

Haapaluoma on Seinäjoen kylä entisen Peräseinäjoen kunnan alueella. Vuoden 2022 lopussa Haapaluomalla asui 308 asukasta. Haapaluoma sijaitsee seitsemän kilometrin päässä Peräseinäjoen taajamasta Alavuden suuntaan. Alavudelle on matkaa 22 kilometriä. Haapaluoman kylässä on koulu sekä kauppa. Lisäksi kylällä on erilaisia pienyrittäjiä kuten ratsastus-kuljetus ja maansiirtoyrittäjiä. Monet Haapaluoman asukkaista saavat elantonsa maataloustuotannosta.
Siltala-Juupakylä

Siltala-Juupakylä on Seinäjoen Kihniän alueella sijaitseva kylä. Vuoden 2022 lopussa Siltala-Juupakylän alueella asui 73 asukasta. Siltalasta on 15 kilometriä ja Juupakylältä 22 kilometriä Peräseinäjoen keskustaan. Juupakylässä on sadan hehtaarin kokoinen Juupajärvi, josta on ruopattua alaa kymmenen hehtaaria.
Juupakylässä on entinen Juupajärven koulu, jossa toimii luokkamuseo sekä Seinäjoen kansalaisopiston kudontapiiri. Juupajärven koulun pihasta alkaa valaistu kuntolatu, jota kesäisin pystyy käyttämään pururatana. Myös Siltalassa on valaistu 1,5 km latu. Ladun alkupäässä on laavu, jossa nuotiopaikka. Juupajärvi on monipuolinen lintujärvi sekä virkistyskäytössä oleva alue. Järven rannassa on laituri sekä pukuhuoneet. Siltalan kylän läpi ja Juupakylän reunoilta kulkee myös patikointireitistö.
Koliini (Nurmo)

Koliini on Seinäjoen Nurmon alueella sijaitseva kaupunginosa. Vuoden 2022 lopussa Koliinin alueella asui 743 asukasta. Koliini sijaitsee Nurmon entisen kuntakeskuksen ja Hyllykallion välittömässä läheisyydessä. Koliiniin lasketaan kuuluvaksi myös Solanon alue. Koliini on rakennettu pääosin 1960–70 -lukujen vaiheilla.
Nurmonjokilaakso

Nurmonjokilaakso on Seinäjoen Nurmon alueella sijaitseva kylä. Vuoden 2022 lopussa Nurmonjokilaakson alueella asui 723 asukasta. Nurmonjokilaakson pohjoisosa on maakunnallisesti arvokasta maisema-aluetta ja se edustaa Etelä-Pohjanmaan viljelylakeuden maisemaa.
Teppo (Nurmo)

Teppo on Seinäjoen Nurmon alueella sijaitseva kaupunginosa ja asuinalue. Vuoden 2022 lopussa Tepon alueella asui 944 asukasta.
Huumo

Huumo on Seinäjoen Ruuhikosken alueella sijaitseva kaupunginosa ja asuinalue. Vuoden 2022 lopussa Huumon alueella asui 864 asukasta. Huumo on Keski-Nurmon alueen vanhimpia alueita ja Huumon tila tunnetaan jo vuodelta 1561. Muuta alueen kantatilat on perustettu 1600- ja 1700-luvuilla.
Thorold Rogers

James Edwin Thorold Rogers (1823–1890) oli englantilainen taloustieteilijä ja historioitsija.
Rogers oli alun perin teologi, mutta siirtyi ystävänsä Richard Cobdenin vaikutuksesta opiskelemaan taloustieteitä. Hän oli vuodesta 1859 taloustieteen professorina Lontoon King’s Collegessa, 1862–1867 ja 1888–1890 myös Oxfordin yliopistossa. Hän oli 1880–1886 parlamentin jäsen. Rogers oli teoreetikkona ja talouspoliitikkona Manchesterin koulukunnan edustaja. Hän oli merkittävämpi kuitenkin taloushistorian tutkijana. Rogersin historiankäsitys muistuttaa hyvin paljon Karl Marxin materialistista historianfilosofiaa.
Honda City

Honda City (mm. Suomessa Honda Jazz) on japanilaisen Hondan vuonna 1981 esittelemä kaupunkiauto. Se on vain 3,38 m pitkä ja 1,57 m leveä henkilöauto, joka painaa 655–675 kilogrammaa. Sen moottorina on tässä kokoluokassa iso 1,2-litrainen, nelisylinterinen bensiinimoottori. Tokion autonäyttelyssä marraskuussa 1981 sen erikoisuutena esiteltiin niin ikään Hondan valmistama pieni moottoripyörä, jonka saattoi pakata matkalaukun muotoiseksi Honda Cityn tavaratilaan silloin, kun takaistuin oli käännettynä eteen.
Suomeen auto tuotiin elokuussa 1984 nimellä Honda Jazz, samoihin aikoihin yhtä kulmikkaasti muotoillun isomman tila-auton Honda Shuttlen kanssa. Mallien yhteismainonnassa Jazzia kehuttiin muun muassa vain 9,2 metrin kääntöympyrästä, alle 50 tuhannen markan hinnasta ja pienestä bensiininkulutuksesta.
Vuonna 1996 Honda Cityn korvasi Honda Logo.
Anatoli Lupynis

Anatoli Ivanovytš Lupynis (; 21. heinäkuuta 1937 Novooleksandrivka, Stalinin alue – 5. helmikuuta 2000 Kiova, Ukraina) oli ukrainalainen runoilija ja toisinajattelija.
Hyväksytystä linjasta poikkeavien runojensa vuoksi Lupynis tuomittiin loppuvuodesta 1956 kuudeksi vuodeksi pakkotyöhön mordvalaiselle leirille. Tuomion pituutta jatkettiin syyskuussa 1957 viidellä vuodella, koska hän oli toiminut Mordvan leirin lakkokomitean johdossa. Osan tuomiostaan Lupynis suoritti Moskovan lähellä Vladimirin vankilassa. Kun hän vapautui 1967, hänen molemmat jalkansa olivat halvaantuneet. Runojen lukemisesta Taras Ševtšenkon muistomerkillä Kiovassa toukokuussa 1971 hänet tuomittiin määrittelemättömäksi ajaksi psykiatriseen erityissairaalaan, ja paikka oli vuorotellen Moskova, Dnipropetrovsk, Kiova, Alma-Ata, Smila ja Orel. Hänen saamansa huono kohtelu herätti kansainvälisten ihmisoikeusjärjestöjen huomion, ja hänen asiansa otettiin 1977 esille kansainvälisessä psykiatrikongressissa Honolulussa. Hän vapautui viimein 1987. Hän perusti 1990 Kiovassa riippumattoman aikakausjulkaisun "Zoloti vorota".
Maria Martinez

Maria Montoya Martinez (1887 – 20. heinäkuuta 1980) oli Yhdysvaltain alkuperäiskansoihin kuulunut taiteilija, joka loi kansainvälisesti tunnettua keramiikkaa. Martinez (syntymänimeltään Maria Poveka Montoya), hänen aviomiehensä Julian ja muut perheenjäsenet, mukaan lukien hänen poikansa Popovi Da, tutkivat perinteisiä pueblon keramiikkatyylejä ja -tekniikoita luodakseen esineitä, jotka heijastavat pueblolaisten perintöä taideteoksista ja käsityöstä. Maria Martinezin teokset ja keramiikka ovat nykyään säilöttyinä useissa eri museoissa.
Ronny Holf

 
Ronny Holf on norjalainen karateka. Hän saavutti Kyokushinissa parhaimmillaan EM-pronssia.
Lyyli Jouskari

Lyyli Jouskari (19. maaliskuuta 1893 Porvoo – 25. heinäkuuta 1988 Hauho) oli suomalainen kätilö ja kirjailija, joka toimi muun muassa kunnankätilönä Kainuussa, synnytyslaitoksen johtajana Porvoossa, Brasilian presidentinpalatsin palvelijana ja yhdysvaltalaismiljonäärin lastenhoitajana.
Orpona varttunut Lyyli Jouskari työskenteli nuoruudessaan posliinitehtaassa ja kirjapainossa, kouluttautui sitten Helsingissä kätilöksi, työskenteli kunnankätilönä Kainuun Vuolijoella ja sitten Alva Forsiuksen perustaman Porvoon synnytyslaitoksen johtajana. 1930-luvun taitteessa hän oli yksi suomalaisista, jotka lähtivät pastori Toivo Uusikallion mukana perustamaan Penedon suomalaissiirtokuntaa Brasilian Rio de Janeiron osavaltioon. Hän pettyi pian yhteisöön ja muutti maan pääkaupunkiin Rio de Janeiroon, jossa hän pääsi töihin presidentti Getúlio Vargasin palatsiin ja toimi tämän puolison henkilökohtaisena palvelijana ja sairaanhoitajana vuodet 1932–1940. Toisen maailmansodan jälkeen Jouskari asui joitakin vuosia Yhdysvalloissa ja työskenteli muun muassa sikäläisen diplomaattiperheen lastenhoitajana. Hän palasi Suomeen mutta lähti viideksi vuodeksi takaisin Brasiliaan.
Vuonna 1955 hän asettui lopullisesti Suomeen ja kirjoitti Brasilian-vuosistaan kirjan "Heräävän jättiläisen maassa". 1960-luvun loppupuolella hän julkaisi muistelmateoksen "Missä Neitsytpolku loppuu" ja asettui asumaan Viittakiven opiston liepeille Hauholle. Hänen tekstejään on julkaistu myös teosofisessa "Elonpyörä"-lehdessä, ja hän on suomentanut Rolf Telanon teoksen "A Spacewoman Speaks" nimellä "Borealis : Tulemme avaruudesta" (Interplanetistit ry, 1966).
Karin Moroder

Karin Moroder (s. 30. marraskuuta 1974) on italialainen maastohiihtäjä, joka on kilpaillut vuodesta 1994. Hän kilpaili kolmissa talviolympialaisissa ja sai pronssia 4 × 5 km viestissä Naganossa vuonna 1998.
Moroderin paras sijoitus hiihdon MM-kisoissa oli 24. henkilökohtaisessa sprintissä Lahdessa vuonna 2001.
Hänen paras MC-sijoituksensa oli kolmas kolmella kertaa, kaikki joukkuesprintissä vuosina 1998–2003.
Hämäräeläin

Hämäräeläin on eläin, joka on aktiivinen enimmäkseen hämärään aikaan eli auringonlaskun ja -nousun aikoihin. Hämäräeläimet hankkivat ruokansa ja parittelevat hämärän aikaan. Lopun vuorokaudesta ne lepäävät. Jotkin hämäräeläimet liikkuvat vain joko auringonlaskun tai auringonnousun aikaan, mutta osa liikkuu molempien aikana. Joitain hämäräeläimiä luullaan virheellisesti yöeläimiksi.
Suurin osa hämäräeläimistä elää aavikoilla. Päivisin aavikkoisilla seuduilla on niille liian kuumaa ja öisin liian kylmää, joten voimiaan säästääkseen ne lepäävät silloin ja alkavat toimia vasta hämärän laskeuduttua. Loput hämäräeläimet eivät elä aavikolla, vaan ne ovat muuten vain toimeliaita hämärällä. Aavikon ulkopuolella eläviä hämäräeläimiä ovat ainakin jotkin peurat, käärmeet, lepakot, jyrsijät ja opossumit.
Siltamäen ostoskeskus

Siltamäen ostoskeskus on vuonna 1971 rakennettu ostoskeskus Helsingin Siltamäessä. Sen on suunnitellut Pentti Ahola.
Ostoskeskuksen liikkeitä ovat mm. K-Market, Alepa, R-kioski sekä Siltamäen uimahalli.
2020-luvulla alueelle on suunniteltu asemakaavan muutosta, joka mahdollistaisi 5-7-kerroksiset talot.
Johan Henrik Rye Holmboe

Johan Henrik Rye Holmboe (28. marraskuuta 1863 Tromssa – 29. toukokuuta 1933 Tromssa) oli norjalainen liikemies ja Frisinnede Venstre -puolueen poliitikko. Hän toimi Norjan säännöstelyministerinä vuosina 1920–1921 ja kauppaministerinä 1923–1924.
Yleisurheilun GP-kisat 2023

Yleisurheilun GP-kisat järjestettiin vuonna 2023 viidellä paikkakunnalla: Jyväskylässä, Joensuussa, Oulussa, Lappeenrannassa ja Tampereella. Sarjan kaikki kilpailut kuuluvat Kansainvälisen yleisurheiluliiton Continental-kilpailusarjaan ja jokaisessa kilpailussa jaetaan palkintorahaa 25 000 euroa. 
Osakilpailut.
Jyväskylä.
Jyväskylän GP-kisat järjestettiin 7. kesäkuuta 2023. Päivän urheilijaksi valittiin Reetta Hurske.
Miehet
Naiset
Joensuu.
Joensuun GP-kisat järjestettiin 5. heinäkuuta 2023. Päivän urheilijaksi valittiin Urho Kujanpää.
Miehet
Naiset
Oulu.
Oulun GP-kisat järjestettiin 8. heinäkuuta 2023. Päivän urheilijaksi valittiin Lotta Harala.
Miehet
Naiset
Lappeenranta.
Lappeenrannan GP-kisat järjestettiin 19. heinäkuuta 2023. Päivän urheilijaksi valittiin Aaro Davidila.
Miehet
Naiset
Tampere.
Tampereen GP-kisat järjestettiin 8. elokuuta 2023. Päivän urheilijaksi valittiin Eveliina Määttänen.
Miehet
Naiset
Chat Noir

Chat Noir on Oslossa sijaitseva kabaree- ja revyyteatteri. Sen perusti Bokken Lasson vuonna 1912, ja se on toiminut vuodesta 1937 Klingenberggatenilla lähellä Norjan kansallisteatteria ja Oslon kaupungintaloa. Teatterissa on 588 istumapaikkaa. Nimi viittaa pariisilaiseen "Le Chat Noiriin".
Varden (sanomalehti)

Varden on norjalainen vuonna 1874 perustettu paikallislehti, jonka kotikunta on Skien. Se kuuluu Polaris Media -konserniin.
Varden

Varden voi tarkoittaa ainakin seuraavia asioita:
Karkkilan helluntaiseurakunta

Karkkilan helluntaiseurakunta (aik. Karkkilan Saalem) on Karkkilassa toimiva helluntaiseurakunta. Seurakunta on perustettu 19. heinäkuuta 1936. Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi ylistys- ja yhteislauluillat, lapsi- ja nuorisotyö, torikirkko, pienryhmät sekä lähetystyöhön osallistuminen Albaniassa, Malawissa, Bulgariassa ja Thaimaassa. Lisäksi seurakunta pitää lähetyskirpputoria.
Toiminta.
Katukappeli.
Vuonna 2003 helluntaiseurakunta osti Helsingintie 50:stä tontin ja liikehuoneistotilat. Kellaritiloihin kunnostettiin keittiö ja kerhotilat. Suunnitelmissa oli aluksi uuden rukoushuoneen rakentaminen, mutta rakentamissuunnitelmista luovuttiin ja päätettiin rakentaa liikehuoneistotiloihin tilat seurakunnan kokoontumista varten. Remontti valmistui vuoden 2005 lopulla. Uusi rukoushuone sai nimekseen Katukappeli.
Kirpputori.
Vuonna 1982 Jorma Laulumaa aloitti Karkkilan ensimmäisen kirpputorin. LKA:n kanssa yhteistyössä pidetty kirpputori toimi Turuntie 7:ssä. Kirpputorin nimi vaihtui Rihmankiertämäksi yhteistyökumppaniksi vaihtuessa Uuden Kasvun yhdistykseksi. Vuonna 1994 UKY:n toiminnan loppuessa jatkui kirpputorin toiminta helluntaiseurakunnan omana kirpputorina. Tässä yhteydessä nimi vaihtui Rihmankiertämästä Lähetyskirpputori Kirjokaareksi.
Vuonna 2002 Lähetyskirpputori Kirjokaari muutti uuteen osoitteeseen Kantolankatu 24:een vanhan pianotehtaan tiloihin. Kirpputori on toiminut yhtäjaksoisesti 40 vuotta. Kirpputori tarjoaa kuntouttavan työpaikan 4–5 karkkilalaiselle työttömälle.
Hanfu

Hanfu () on perinteinen kiinalainen pukeutumistyyli, joka juontaa juurensa muinaiseen Kiinaan. Hanfu-sana tarkoittaa kirjaimellisesti ”han-kansan vaatetusta”; "han" viittaa Han-dynastiaan, joka hallitsi Kiinaa noin 2000 vuotta sitten. Nimestään huolimatta mallia hanfu-muotiin on haettu myös muista dynastioista, jolloin Kiinaa hallitsivat han-kiinalaiset (esim. Ming ja Tang).
Hanfu-pukeutumistyyli koostuu monista erilaisista vaatekappaleista, jotka vaihtelevat sukupuolen sekä eri aikakausien ja sosiaalisen aseman mukaan. Tyypillisesti hanfu koostuu puvusta, joka koostuu pitkästä, väljästä ja virtaavasta hameesta tai mekosta, joka on yleensä kiinnitetty vyötäröltä. Miehillä on yleensä pitkä tunika, joka on yhdistetty leveisiin housuihin tai mekkoon. Hanfu-vaatteissa käytetään myös erilaisia päähineitä, kuten hattuja tai huiveja.
Hanfu-pukeutumistyyliä arvostetaan sen kauneuden, perinteisyyden ja symbolisen merkityksen vuoksi. Se edustaa ylpeyttä Kiinan kulttuurista ja historiasta. Hanfu on suosittu erityisesti juhlallisissa tapahtumissa, kuten perinteisissä häissä, seremonioissa ja festivaaleilla.
Viime vuosina hanfu on kokenut elpymisen ja uuden suosion Kiinassa. Hanfu-yhteisö on kasvanut, ja nuoret ovat alkaneet innostua pukeutumaan perinteiseen tyyliin erityisesti tapahtumissa ja valokuvauksessa. Tämä hanfu-liike on myös levinnyt kansainvälisesti, ja hanfu-pukeutumista nähdään yhä enemmän Kiinan ulkopuolella tapahtumissa, kulttuurifestivaaleilla ja muilla foorumeilla, joissa jaetaan kiinalaista kulttuuria ja historiaa.
Antti Kiviniemi

Antti Toivo Iisakki Kiviniemi (s. 16. kesäkuuta 1941 Jalasjärvi) on suomalainen agronomi ja entinen järjestöjohtaja, maanviljelijä ja siipikarjayrittäjä, joka on saanut maanviljelysneuvoksen arvonimen.
Kivimäen vanhemmat olivat maanviljelijä Toivo Johannes Kiviniemi ja emäntä Bertta Johanna Tervanen. Hänen puolisonsa vuodesta 1966 on yliagronomi Kaija Maija Vihinen. Suomen entinen pääministeri Mari Kiviniemi on heidän tyttärensä. Antti Kiviniemi tuli ylioppilaaksi Kurikan yhteiskoulusta 1960 ja valmistui agronomiksi Helsingin yliopistosta kasvinviljelytieteen alalta 1967. Hän oli Helsingin yliopiston kurssiassistentti 1964–1967, Maataloustuottajain Etelä-Pohjanmaan liiton järjestökonsulentti 1967 ja toiminnanjohtaja 1968–1975, maanviljelijä Latva-Kiviniemen tilalla 1970–2001 ja Kiviniemen Broiler Oy:n hallituksen puheenjohtaja 1974–2001. Jalasjärven kunnanvaltuuston jäsen Kiviniemi oli 1985–2000 ja puheenjohtaja 1993–2000. Vuosina 1978–1993 Kiviniemi oli MTK:n valtuuskunnan jäsen, vuosina 1977–1995 Keskustan puoluevaltuuskunnan jäsen ja vuosina 1993–2000 Etelä-Pohjanmaan maakuntavaltuuston jäsen. Hänellä on ollut myös lukuisia muita luottamustehtäviä. Kiviniemi sai maanviljelysneuvoksen arvonimen 2000. Sotilasarvoltaan hän on reservin kapteeni.
Gulatingin laamanninoikeus

 
Gulatingin laamanninoikeus (norj. "Gulating lagmannsrett") on yksi Norjan kuudesta laamanninoikeudesta. Sen tuomiopiiri koostuu Rogalandin ja Vestlandin lääneistä. Gulatingin laamanninoikeus toimii Bergenissä.
Käräjäoikeudet.
Gulatingin laamanninoikeus toimii valitustuomioistuimena Haugalandin ja Sunnhordlandin, Etelä-Rogalandin, Hordalandin sekä Sognin ja Fjordanen käräjäoikeuksille.
30. hikō sentai

30. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1943 rynnäkkösentaina. Se muutettiin lokakuussa hävittäjäsentaiksi. Yhtymä lakkautettiin 30. toukokuuta 1945.
Yhtymä siirrettiin heinäkuussa 1944 Filippiineille Angelesin eteläiseen lentotukikohtaan, mistä se siirtyi elokuussa Manaplaan ja takaisin Angelesin eteläiseen lentotukikohtaan syyskuussa. Se osallistui taisteluihin Filippiineillä syyskuusta marraskuuhun, minkä jälkeen se oli levossa noin kuukauden ennen paluuta Filippiinien taisteluihin. Yhtymän siirto Lop Buriin alkoi maaliskuussa 1945. Se osallistui Burman taisteluihin, kunnes se lakkautettiin toukokuun lopulla.
Kalusto.
Yhtymän kalustona olivat:
Komentajat.
Yhtymän komentajina olivat:
Glasmagasinet

Glasmagasinet on Oslossa Stortorvetin pohjoislaidalla sijaitseva korttelin kokoinen kauppakeskus, jossa on noin 50 liikettä. Se se alkunsa, kun Christiania Glasmagasin -tavaratalo siirtyi tontille vuonna 1862. Vuonna 1899 valmistui Harald Olsenin suunnittelema uusrenessanssityylinen päärakennus. Kauppakeskukseen kuuluvat myös viereiset vuosina 1898 ja 1973 valmistuneet talot sekä 1990-luvun alussa rakennetut korttelin luoteis- ja koilliskulmien talot.
Dirijjan ePrix 2023

Dirijjan ePrix 2023 (virallisesti 2023 CORE Diriyah ePrix) oli Formula E -sarjan kauden 2022–2023 toinen ja kolmas osakilpailu sekä viides Dirijjan ePrix. Kyseessä oli neljäs kerta, kun Dirijjan ePrix sisälsi kaksi kilpailua. Kilpailut ajettiin Riadin katuradalla Riadissa ja molemmat voitti Porschen Pascal Wehrlein.
Leppävaaran Lähetyskappeli

Leppävaaran Lähetyskappeli eli Leppävaaran helluntaiseurakunta on Espoon Leppävaarassa toimiva helluntaiseurakunta. Lähetyskappeli on perustettu vuonna 1993. Seurakunnan toimintaan kuuluvat jumalanpalvelusten ja rukouskokousten lisäksi solutoiminta, lapsi- ja nuorisotyö, musiikkitoiminta, mediatyö sekä lapsityö. Seurakunnan toimitilat sijaitsevat Vallikalliossa. Seurakunnan pastorina toimii Vilho Savolainen. Seurakunta joutui lokakuussa 2008 polttopulloiskun kohteeksi.
Kolme muskettikoiraa (elokuva)

Kolme muskettikoiraa ("Dogtanian and the Three Muskehounds") on Alexandre Dumas'n kirjasarjaan "Kolme muskettisoturia" perustuva animaatioelokuva. Hahmot esiintyivät myös Suomessa aikanaan samalla nimellä esitetyssä Claudio Biern Boydin luomassa piirrossarjassa. Vuonna 2021 valmistuneen animaation on ohjannut Toni Garcia (Agnus &amp; Cheryl).
Synopsis.
D'Artagnan on rohkea ja rämäpäinen nuori koira, joka on päättänyt seurata isänsä jalanjälkiä ja ryhtyä muskettikoiraksi! Laiskanpulskea hevosensa Sandy seuranaan D'Artagnan suuntaa kohti Pariisia liittyäkseen kuninkaan vartiokaartiin. Yhdessä uusien tovereidensa, urheiden muskettikoirien Porthosin, Aramisin ja Athoksen kanssa, hän nousee vastustamaan kieroilevaa Kardinaali Richelieuta ja tämän kätyreitä. Kardinaali havittelee Euroopan herruutta, eikä kaihda mitään keinoja katalan suunnitelmansa toteuttamiseksi… Ehtivätkö sankarimme pysäyttämään Kardinaalin ennen täydellistä katastrofia? Tuleeko nuoresta D'Artagnanista ihka oikea muskettikoira ja voittaako hän rakastamansa Julietten sydämen?
Ääninäyttelijät.
Espanjankieliset, alkuperäiset:
D'Artagnanin isää ääninäytellyt Eduardo Jover toimi itse D'Artagnanin äänenä alkuperäisen sarjan ja sen jatko-osan espanjankielisissä versioissa.
Suomenkieliset:
Heljä Heikkinen ja Peter Pihlström dubbasivat samoja hahmoja myös alkuperäisen sarjan suomenkielisessä versiossa vuonna 2008.
31. hikō sentai

31. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1937 7. hikō rentain kahdesta pommikonelaivueesta nimellä 5. hikō daitai. Perustamisen jälkeen yhtymä lähetettiin Kiinaan.
Elokuussa 1938 se organisoitiin uudelleen 31. hikō sentaiksi, jossa oli kolme laivuetta (chutai) keveitä pommikoneita. Yhtymä varustettiin hävittäjin loppuvuodesta 1943, ja sen jälkeen se jaettiin uuden organisaation mukaisesti hikōtaihin ja seibitaihin. Yhtymä lakkautettiin 30. toukokuuta 1945.
Kalusto.
Yhtymän kalustona olivat:
Komentajat.
Yhtymän komentajina olivat:
Imatran helluntaiseurakunta

Imatran helluntaiseurakunta on Imatralla toimiva helluntaiseurakunta, joka kuuluu Suomen Helluntaikirkko -kirkkokuntaan. Seurakunta on perustettu vuonna 1942 ja rekisteröity yhdistykseksi 1953. Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö, lähetystyö ja evankeliointityö. Seurakunnassa on noin 230 jäsentä. Se on julkaissut "Seurakuntaviesti"-nimistä tiedotetta. Seurakunta kokoontuu Imatran keskustassa, Kallenkadulla.
Historia.
Helluntaiherätyksen toiminta Imatralla alkoi 1930-luvun lopulla Viipurin helluntaiseurakunnan rukouspiirinä ja viipurilaiset pitivät usein paikkakunnalla kokouksia. Kun Viipurin Saalem lakkasi toimimasta sodan vuoksi, muodostui Imatralle oma seurakunta keväällä 1942. Seurakunnan ensimmäinen työntekijä oli Yrjö Nurmi. Imatran rukoushuone rakennettiin erityisesti Viipurin rukoushuoneen korvausrahoista.
Seurakunnan johtajat.
Seuraavat henkilöt ovat toimineet seurakunnan saarnaajina ja johtajina:
Alvhem

Alvhem on kylä ja taajama Ruotsin Alen kunnassa, Länsi-Götanmaan läänissä. Taajamassa asui 369 asukasta vuonna 2020, ja sen pinta-ala oli 0,87 neliökilometriä.
33. hikō sentai

33. hikō sentai oli keisarillisen Japanin armeijan ilmavoimien hävittäjäyhtymä (rykmentti). Se perustettiin 1933 nimellä 2. hikō daitai, minkä jälkeen pataljoona siirrettiin Mantsuriaan. Vuoden 1935 lopulla yksiköstä muodostettiin 16. hikō rentain hävittäjäpataljoona (hikō daitai). Rykmentin toinen kaksilaivueinen pataljoona oli varustettu kevein pommikonein. Elokuussa 1938 rentain hävittäjäpataljoonasta muodostettiin Mantsuriassa Hailangissa lähelle Mutankinangia 33. hikō sentai, jossa oli kolme hävittäjälaivuetta. Toukokuussa 1944 yhtymä järjestettiin uudelleen hikōtaiksi (lentävä osa) ja seibitaiksi. Se lakkautettiin virallisesti kesäkuussa 1945, mutta osa siitä kuitenkin jatkoi nimellä Schochu Sentotai aina sodan loppuun.
Kalusto.
Yhtymän kalustona olivat:
Komentajat.
Yhtymän komentajina olivat:
Neferkare VI

Neferkare VI tai Neferkare Pepiseneb oli muinaisen Egyptin 8.dynastian faarao. Hänen valtaistuinnimensä merkitsee ”Kaunis Ka Re”. Pepiseneb merkitsee ”Pepi on terve”. Neferkare VI mainitaan sekä Abydoksen kuningasluettelossa että Torinon papyruksessa. Jälkimmäisessä on lisäksi epiteetti Sri eli “Nuorempi”.
Iulia Campestris Babba

Iulia Campestris Babba on mauretanialainen kaupunki, jonka keisari Augustus perusti roomalaiseksi siirtokunnaksi noin 30 eKr. Sen sijaintia ei tällä hetkellä tiedetä, vaikka kirjallisuus vahvistaa sen olemassaolon.
Ominaisuudet.
Colonia Iulia Campestris Babba oli yksi kolmesta Mauretania Tingitanan siirtokunnasta, jotka keisari Augustus perusti vuosina 33–25 eKr. Actiumin taistelun veteraaneille. Historioitsija Theodor Mommsenin mukaan lähes 10 000 legioonalaista asettui Lulia Valentia Banasaan, Lulia Constantia Zililiin ja Babbaan.
Babban kaupunki Mauritanian Tingitanassa sijaitsi luultavasti Lixusjoen (al-Haratel) varrella tai sen lähellä. Kaupungista tehtiin siirtokunta Julius Caesarin kunniaksi, kuten sen nimi Iulia ilmaisi. Sitä kutsuttiin myös Campestrisiksi, koska se sijaitsi kaukana merestä. Kaupungissa asui roomalaisia siirtolaisia ja heidän jälkeläisiään sekä roomalaistuneita berbereitä.
Monet tutkijat ovat väitelleet Babban tarkasta sijainnista, mutta yksi todennäköisistä mahdollisuuksista on, että Babba oli "Oppidum Novum". Historioitsija Euzennat uskookin, että "näissä olosuhteissa ei voida sulkea pois sitä, että se oli colonia Iulia, joka saattoi kadota toisen vuosisadan ongelmissa ennen kuin se syntyi uudelleen nimellä Oppidum novum". Mutta jotkut tutkijat väittävät, että Babba voi olla vanha roomalainen "Tremulaen" (Basra) ja jopa Thamusidan kaupunki.
Kaupunki hylättiin todennäköisesti 300-luvun lopulla keisari Diocletianuksen määräyksestä. Rooman hallinta kaupungissa luultavasti päättyi kolmannen vuosisadan kriisin kaaoksen jälkeen Rooman valtakunnan lähes hajottua, kun joukko kenraaleja kaappasi ja menetti vallan sisällissotien, vallankaappausten ja salamurhien takia. Rooman valta romahti suuressa osassa Mauritaniaa lopullisesti. Vain pohjoisosa Mauretania Tingitanasta jäi roomalaisten hallintaan. Vuonna 285 jKr. Diocletianus järjesti uudelleen maakunnan jäljellä olevan osan säilyttääkseen vain Lixuksen, Tingisin ja Septemin (nykyisen Ceutan) välisen rannikkokaistaleen.
Egyptin 8. dynastia

Egyptin 8. dynastia hallitsi Egyptiä ensimmäisen välikauden aikana. Osa tutkijoista laskee siihen mukaan myös 7. dynastian faaraot. Tämän dynastian faaraot mainitaan Abydoksen kuningasluettelossa ja Torinon papyruksessa.
Mody Sissako

Mody Sissako (s. 1985) on ranskalainen karateka. Hän saavutti Kyokushinissa Ranskan mestaruuskilpailuissa pronssia. Sissako oli myös kerran mukana EM-kilpailuissa.
Kilpaura.
Lokakuussa 2017 Sissako saavutti pronssia Belgian Openissa.
Joulukuussa 2018 Sissako sijoittui neljänneksi Bayeux Openissa hävittyään pronssiottelussa Arnaud Nekamille.
Sissako saavutti helmikuussa 2023 Ranskan cupissa pronssia. Menestyksen myötä hän sai tilaisuuden osallistua toukokuussa pidettyihin Puolan EM-kilpailuihin. Sissoko kohtasi avauskierroksella EM-pronssimitalisti Andri Meženskyin. Hän hävisi ottelun tuomariäänin.
Brice Konda

Brice Konda (s. 1991) on ranskalainen karateka. Hän on Kyokushinissa kaksinkertainen EM-mitalisti.
Kilpaura.
Lokakuussa 2017 Konda saavutti Belgian Openin mestaruuden voitettuaan loppuottelussa David Mertensin.
Helmikuussa 2019 Konda sijoittui viidenneksi Ranskan cupissa.
Konda saavutti helmikuussa 2023 Ranskan cupissa hopeaa. Hän hävisi loppuottelussa moninkertaiselle Euroopan- ja Ranskan mestarille Antonio Tusseaulle. Menestyksen myötä Konda sai tilaisuuden osallistua toukokuussa pidettyihin Puolan EM-kilpailuihin. Hän kohtasi avauskierroksella Zdenko Lakusicin. Hän hävisi ottelun tuomariäänin.
Lokakuussa 2024 Konda saavutti Euroopan Openissa pronssia. Hän voitti avoimensarjan avauskierroksella Andrzej Winiarskin ja toisella Paweł Tokarzewskin. Puolivälierässä Konda voitti vielä Mykhailo Pelikhin, kun taas välierässä hän hävisi Alejandro Navarrolle. Tappion myötä Konda eteni pronssiotteluun, jonka hän voitti Filip Maksimowiczin oltua kykenemätön ottelemaan mitalikamppailussa.
Toukokuussa 2025 Konda eteni EM-kilpailun yli 90-kiloisten sarjassa loppuotteluun. Hän hävisi lopulta mestaruuden Nishio Sakuyalle.
Age of Wonders

Age of Wonders on Triumph Studiosin kehittämä strategiapelisarja. Sarjan pelit sijoittuvat fantasiamaailmaan.
Temple (Lontoo)

Temple on Lontoon Cityn lounaiskolkassa sijaitseva alue, jonne on keskittynyt paljon oikeusalaan liittyviä rakennuksia. Aluetta rajaavat Fleet Street pohjoisessa ja Victoria Embankment etelässä. Suurin osa alueesta kuuluu kahdelle Lontoon neljästä Inns of Court -lakimiesseurasta Middle Templelle ja Inner Templelle. Alue on saanut nimensä Temppeliherrain ritarikunnasta (Knights Templar), jonka päämaja sijaitsi siellä keskiajalla.
Temppeliherrat rakensivat 1100-luvulla alueen keskelle Temple Churchin, jota on uudistettu paljon aikojen saatossa. Kirkon kryptassa on ilmeisesti järjestetty temppeliherrojen salaisia vihkimysmenoja. Kun temppeliherrojen toiminta kiellettiin 1300-luvulla, alueen hallinta siirtyi Johanniittain ritarikunnalle, joka vuokrasi sen lakimiehille. Kuningas Jaakko I myönsi lakimiesten ammattikunnille erioikeuden alueeseen 1600-luvun alussa.
Inner Templellä ja Middle Templellä on alueella erilliset kokoontumistilat, puutarhat, oikeusistuimet ja kirjastot, mutta Temple Churchin käytön ne jakavat keskenään. Alueesta luoteeseen sijaitsevat Royal Courts of Justice. Kahden muun Inns of Courtin, Lincoln’s Innin ja Gray’s Innin toimitilat ovat lähistöllä Holbornissa.
Edgars Rinkēvičs

Edgars Rinkēvičs (s. 21. syyskuuta 1973) on latvialainen Yhtenäisyys-puolueen poliitikko. Hän on toiminut Latvian presidenttinä 8. heinäkuuta 2023 lähtien. Sitä ennen hän toimi Latvian ulkoministerinä vuodesta 2011 lähtien. 
Tausta ja yksityiselämä.
Rinkēvičs valmistui kandidaatiksi Latvian yliopiston historian ja filosofian tiedekunnasta vuonna 1995. Vuonna 1997 hän suoritti politiikan tutkimuksen maisterintutkinon. Vuonna 2000 hän suoritti maisterintutkinnon yhdysvaltalaisessa National Defense Universityssä. Vuosina 1993–1994 Rinkēvičs työskenteli Latvijas Radio -yleisradioyhtiössä toimittajana. Vuonna 1995 alkoi työskennellä maansa puolustusministeriössä, mikä avitti hänen poliittista uraansa myöhemmin.
Rinkēvičs ilmoitti vuonna 2014 Twitterissä olevansa homoseksuaali. Noustessaan presidentiksi hänestä tuli ensimmäinen valtionpäänmies EU-maiden keskuudessa, joka kuuluu avoimesti seksuaali- ja sukupuolivähemmistöihin.
Poliittinen ura.
Vuosina 2002–2003 hän toimi Latvian Natoon liittymisestä neuvottelevan delegaation varajohtajana. Vuosina 1997–2008 hän toimi valtiosihteerinä valtiovarainministeriössä. Vuosina 2008–2011 hän toimi Latvian presidentinkanslian kansliapäällikkönä. Lokakuussa 2011 hänet nimitettiin Latvian ulkoministeriksi. Vuoden 2014 parlamenttivaaleissa hänet valittiin saeimaan.
Toukokuussa 2023 Latvian parlamentti saeima valitsi Rinkēvičsin maan presidentiksi, ja hän astui virkaan 8. heinäkuuta 2023. Hän sai vaalin kahdella ensimmäisellä kierroksella 42 ääntä ja kolmannella kierroksella 52 ääntä.
Selm

Selm on kaupunki Nordrhein-Westfalenin osavaltiossa läntisessä Saksassa. Se sijaitsee historiallisen Münsterlandin eteläosassa. Ensimmäinen kirjallinen maininta Selmista on vuodelta 858 ja kaupunkioikeudet se sai 1977.
Maantiede.
Selm sijaitsee Ruhrin alueen koillisosassa ja piirikuntansa luoteiskolkassa. Enintään 50 kilometrin säteellä kaupungin keskustasta sijaitsee useita suurkaupunkeja, kuten Dortmund etelässä. Etäisyys Kölnistä on noin 90 kilometriä koilliseen ja matka Kölnistä on maanteitse noin 120 kilometriä. Selmin viralliset kaupunginosat ovat Selm, Bork ja Cappenberg. Selmin lounaisrajana on Lippe-joki, joka oli aikoinaan Münsterin hiippakunnan eteläraja.
Historia.
Nykyisen Selmin alueella on arkeologisten löytöjen perusteella asuttu jo neoliittisella kaudella. Aikakirjoihin Selm ilmaantuu vuonna 858 muodossa Seliheim. Selm oli 1900-luvun alkuun saakka ilmeeltään täysin maalainen. Kaivos Zeche Hermann aloitti toimintansa 1909, se vaati runsaasti työvoimaa ja paikkakunnan väkimäärä viisinkertaistui 2 000:sta. Kaivoksen sulkeminen 1926 teki Selmista kriisikunnan: se oli niin sanottu Notstandsgemeinde vuodesta 1934 vuoteen 1956. Nykyinen Selm syntyi 1975, kun Selm ja sen eteläpuolinen Bork liitettiin toisiinsa. Borkin kirjoitettu historia alkaa 800-luvulta. Selm sai kaupunkioikeudet 1977.
Selmin historiallisia rakennuksia ovat muun muassa keskiaikaiset Friedenskirche ja Burg Botzlar. Borkissa sijaitsee kirkko St. Stephanus, jonka sipulikupoli edustaa seutukunnalle epätyypillistä arkkitehtuuria. Kaupungin kaakkoisosassa sijaitsee Schloss Cappenberg.
Talous ja liikenne.
Selmissa sijaitsee kansainvälisen Rethmann-konsernin pääkonttori. Kaupungin teollisuusalueet sijaitsevat kantakaupungin itäpuolella ja Borkin pohjoispuolella. Selmissa on kolme rautatieliikennepaikkaa: Selm, Selm-Beifang ja Selm-Bork. Ne sijaitsevat rataosuudella Dortmund–Enschede. Selmin keskeinen maantieliikenteen väylä on Bundesstraße 236, josta on yhteys kaupungin eteläpuolitse kulkevaan moottoritiehen BAB 2. Selmin itäpuolitse kulkee BAB 1.
Halvorsenin II hallitus

Halvorsenin II hallitus oli Norjan hallitus 6. maaliskuuta 1923 – 30. toukokuuta 1923. Se oli Høyrestä ja Frisinnede Venstrestä koostunut vähemmistöhallitus.
Ministerit.
Pääministeri
Oikeusministeri
Ulkoministeri
Valtiovarainministeri
Maatalousministeri
Kirkko- ja opetusministeri
Puolustusministeri
Sosiaaliministeri
Kauppaministeri
Työministeri
Frisinnede Venstre

Frisinnede Venstre oli norjalainen konservatiivipuolue, jonka perusti Venstrestä eronnut ryhmä vuonna 1909. Se teki yhteistyötä Høyre-puolueen kanssa ja kaksi sen puheenjohtajaa toimi Norjan pääministerinä, Wollert Konow vuosina 1910–1912 ja Abraham Berge 1923–1924. Puolueen kannatus hiipui 1930-luvulla, eikä se saanut enää edustajia suurkäräjille. Puolue lakkautettiin vuonna 1945.
Vigga

Vigga on vuonna 1987 perustettu norjalainen paikallislehti, jonka toimitus on Dombåsissa Dovren kunnassa. Lehti ilmestyy torstaisin ja kuuluu Polaris Media -konserniin.
Suuri slaavien kapina

Suuri slaavien kapina oli vendien kansannousu saksalaisten valtaa vastaa Pyhän saksalais-roomalaisen keisarikunnan koillisella raja-alueella vuonna 983. Kapinassa saksalaiset menettivät alueen hallinnan, ja saksalaisten levittäytyminen itään pysähtyi miltei kahdeksisadaksi vuodeksi.
Pyhä saksalais-roomalainen keisarikunta oli laajentunut 900-luvulla koilliseen slaavilaisten maille, ja alueelle oli perustettu kaksi rajakreivikuntaa ja hiippakuntaa. Valtaosa väestöstä oli pakanallisia, kun taas saksalaiset olivat kristittyjä. Keisari Otto II:n kuoltua vuonna 983 slaavilaiset muodostivat laajan liittouman ja nousivat kapinaan. Slaavit valtasivat Havelbergin ja Brandenburgin linnoitukset ja ajoivat saksalaiset alueelta Elben eteläpuolelle. Slaavit tekivät vielä kaksi suurta sotaretkeä saksalaisia vastaan vuosina 1018 ja 1066. Keisarillinen valta palasi alueelle vasta vuonna 1151.
Elsa Aaltonen

Elsa Kyllikki Aaltonen (o.s. Louhiaho, 28. syyskuuta 1923 Ylihärmä – 23. toukokuuta 2023 Helsinki) oli suomalainen toimittaja ja ammattiyhdistysjohtaja. 
Elämä.
Aaltonen syntyi seitsenlapsiseen nahkurin perheeseen ja työskenteli jo lapsena piikana sekä meijerissä. Kansakoulun jälkeen hän opiskeli Sirola-opistossa 1940-luvulla ja myöhemmin 1960-luvulla Moskovassa. 1950-luvulla Aaltonen toimi Suomen Elintarviketyöläisten Liiton valistussihteerinä ja liiton julkaiseman "Elintae"-lehden päätoimittajana. Hän oli toimittajana myös Suomen Naisten Demokraattisen Liiton aikakauslehdessä "Uusi Nainen", Suomen Kansan Demokraattisen Liiton pää-äänenkannattaja "Kansan Uutisissa" ammattiyhdistys- ja eduskuntatoimittajana ja Demokraattisessa lehtipalvelussa sekä SAK:n "Palkkatyöläinen"-lehdessä toimittajana. Vuonna 1974 Aaltosesta tuli Tekstiili- ja vaatetustyöväen Liiton toinen puheenjohtaja, mikä oli poikkeuksellista naispuoliselle henkilölle. SKDL:n varapuheenjohtajana hän toimi vuosina 1976–1979. Aaltonen jäi eläkkeelle vuonna 1983. Hänellä oli yksi poika.
Aaltonen on haudattu Malmin hautausmaalle.
47. hikō sentai

47. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin marraskuussa 1941 Tachikawassa koelentokeskuksen henkilöstöstä nimellä 47. dokuritsu hikō chutai. Laivueen tehtävänä oli testata prototyyppi/esituotantosarjan Ki-44 hävittäjää sotatoimissa. Epävirallisena nimenä laivueella oli Shinsengumi tai Kawasemi yksikkö. Lokakuussa 1943 laivue laajennettiin kaksilaivueiseksi 47. hikō sentaiksi ja täydennettiin kolmilaivueiseksi tammikuussa 1944. Samalla yhtymä järjestettiin uudelleen hikōtaiksi (lentävä osa). Marraskuussa 1944 yhtymä muutettiin törmäysyksiköksi Shiten seikutai taistelemaan B-29 pommittajia vastaan.
Kalusto.
Yhtymän kalustona olivat:
Komentajat.
Yhtymän komentajina olivat:
Huuto (vuoden 1964 elokuva)

Huuto () on Jaromil Jirešin ohjaama vuonna 1964 ilmestynyt esikoiselokuva ja yksi ensimmäisistä tšekkoslovakialaisen elokuvan uuden aallon elokuvista. Ludvík Aškenazyn kirjaan perustuva elokuva kertoo nuoresta parista, jolle on syntymässä ensimmäinen lapsi.
Tuotanto.
Jaromil Jireš oli Prahan televisio- ja elokuvakoulun FAMUn kasvatti. Jirešin elokuva käyttää muiden uuden aallon elokuvien tavoin cinéma véritén metodeja luodakseen tunteen tarinan ja tapahtumien autenttisuudesta. "Huuto" on kuvattu todellisessa ympäristössä, osa elokuvan näyttelijöistä on amatööreja ja kuvaaja Jaroslav Kučera käyttää paikoin esimerkiksi kätketyn kameran näkökulmaa. Jirešin ote on kuitenkin dokumentoinnin sijasta runollinen. Kerronta ei perustu suoraviivaiseen juoneen vaan fragmentaarisiin takaumiin ja ennusteisiin. Katsoja ei aina ole varma kenen näkökulmaa katsoo tai tapahtuiko nähty ylipäätään lainkaan todellisuudessa. 
Juoni.
Tv-korjaaja Slávekille ja hänen vaimolleen Ivanalle on syntymässä lapsi. Slávek vie vaimonsa synnytyssairaalaan ja lähtee töihin. Kun Ivana menee synnytyshuoneeseen, Slávek käy asiakaskäynneillä. Molemmat muistelevat yhteistä elämäänsä. Slávek joutuu tappeluun postitoimistossa. Hän menee kotiin nukkumaan ja herää uneen, jossa vauva itkee. Slávek menee sairaalaan.
Vastaanotto ja merkitys.
"Huuto" ilmoitettiin Cannesin elokuvajuhlille ja Jireš palkittiin nuoren ohjaajan tunnustuksella. Sitä on myöhemmin pidetty Jirešin uran ensimmäisenä huippukohtana. "Huuto" on Miloš Formanin "Mustan Pekan" ja Věra Chytilován elokuvan "Jostakin muusta" ohella yksi elokuvista, joiden katsotaan käynnistäneen tšekkoslovakialaisen elokuvan uuden aallon. Kaikki kolme elokuvaa käsittelevät ympäröivää yhteiskuntaa ja tavallisia ihmisiä dokumentaarisella otteella. "Huutoa" on usein pidetty myös aallon ensimmäisenä elokuvana.
Pat Saiki

 
Patricia ”Pat” Saiki (o.s. "Fukuda"; s. 28. toukokuuta 1930 Hilo, Havaiji) on yhdysvaltalainen republikaanisen puolueen poliitikko.
Elämä.
Varhaiset vaiheet ja poliittinen ura.
Saiki syntyi Kazuo ja Shizue Fukudan lapseksi. Hän valmistui Hilon high schoolista vuonna 1948 ja sai luonnontieteiden kandidaatin arvon Havaijin yliopistosta, Mānoasta vuonna 1952. Vuonna 1954 Saiki meni naimisiin obstetrikko Stanley Saikin kanssa. Pariskunnalle syntyi viisi lasta: Stanley, Stuart, Sandra, Margaret ja Laura. Pat Saiki opetti historiaa Havaijin kouluissa kahdentoista vuoden ajan. 1960-luvun puolessavälissä hän alkoi toimia sihteerinä ja sitten varapuheenjohtajana Havaijin republikaaneissa. Vuonna 1968 Saiki tuli valituksi Havaijin edustajainhuoneeseen, jonka jäsenenä istui kuusi vuotta. Vuonna 1974 hänet valittiin Havaijin senaattiin, jossa hän palveli vuoteen 1982. Vuonna 1982 hän pyrki epäonnistuneesti varakuvernööriksi.
Saiki toimi Havaijin republikaanien puheenjohtajana kahden ja puolen vuoden ajan. Tänä aikana jäsenmäärä kolminkertaistui. Työ johti republikaanien voimistumiseen vahvasti demokraattivoittoisessa osavaltiossa ja vaikutti siihen, että vuonna 1984 Ronald Reagan voitti presidentinvaalit myös Havaijin tulosten osalta. Osavaltiopolitiikassa toimittuaan Saiki päätti hakea Yhdysvaltain edustajainhuoneen paikkaa, joka heinäkuussa 1986 vapautui demokraatti Cecil Hefteliltä tämän lähdettyä kuvernööriehdokkaaksi. Hän istui ensin tämän kauden osittain ja tuli sitten valituksi täydelle kaudelle 100. Yhdysvaltain kongressiin (1987–1989) edustajainhuoneen jäsenenä 59 %:lla kokonaisäänistä. Saiki valittiin myös 101. kongressin (1989–1991) jäseneksi edustajainhuoneeseen. 
Huhtikuussa 1990 kuoli suosittu havaijilaissenaattori Spark Matsunaga. Loppukaudelle Yhdysvaltain senaattiin nimitettiin Daniel Akaka, joka myös sitten voitti paikkaa George H. W. Bushin tukemana tavoitelleen Pat Saikin noin 33 000 äänen marginaalilla.
Saiki tuki suurta osaa Reaganin ja Bushin hallintojen ulkopoliittisista ohjelmista. Esimerkiksi lisääntymisoikeuksien kaltaisiin sosiaalisiin kysymyksiin Saiki omaksui monia republikaaneja vapaamielisempiä asenteita.
Myöhemmät vaiheet.
Lähdettyään kongressista Saiki sai Bushilta nimityksen Small Business Administrationin johtajaksi, jona hän toimi vuosina 1991–1993. Vuonna 1993 Saiki opetti Harvardin yliopiston Institute of Politicsissa. Vuonna 1994 hänestä tuli ensimmäinen suuren puolueen naispuolinen ehdokas Havaijin kuvernööriksi. Saiki kuitenkin hävisi Ben Cayetanolle ja palasi opettamistehtävien pariin.
Ernst Christoph Homburg

Ernst Christoph Homburg (1. maaliskuuta 1605 Mihla, Thüringen, Saksa – 27. kesäkuuta 1681 Eisenach, Saksa) oli saksalainen luterilainen virsirunoilija, kääntäjä ja runoilija.
Homburg oli kotoisin Mihlasta, ja hän kasvoi luterilaisessa pappisperheessä. Käytyään koulun Creuzbergissä hän opiskeli lakitiedettä Wittenbergissä vuodesta 1623. Hän alkoi kirjoittaa runoja ja lauluja, joita on säilynyt hänen teoskokoelmassaan "Clio." Hänen varhaiset runonsa olivat maallisia rakkaus- ja juomalauluja. Hän jatkoi opintojaan Hampurissa, ja vuodesta 1642 hän toimi Naumburg an der Saalessa Saksissa juristina. Myöhemmin sairauden aiheuttamat koettelemukset merkitsivät muutosta hänen tuotannossaan, ja Homburgista tuli hengellinen runoilija. Häntä on pidetty yhtenä lahjakkaimmista saksalaisista runoilijoista 1600-luvulla. 
Hengelliset runonsa "Geistlicher Liede", kaikkiaan 148, Homburg julkaisi vuonna 1659. Nykyään hänen virsistään on käytössä yleisemmin vain yksi virsi "Jesu, meines Lebens Leben".
Useat säveltäjät, kuten Johann Sebastian Bach, käyttivät hänen virsitekstejään teoksissaan, mm. kantaateissa BWV 85 ja Markuspassiossa BWV 247.
Suomen evankelis-luterilaisen kirkon virsikirjassa on kaksi Homburgin kirjoittamaa virttä: virsi 57 "Jeesus, olet elämäni" ("Jesu, meines Lebens Leben".,Ruots. Erik Norenius 1675. Suom. virsikirjaan 1701. Uud. August Ahlqvist 1867, Niilo Rauhala1984. Sävelmä: Ruotsissa 1697) ja virsi 108 "Oi suuri Voitonruhtinas" (Suom. Julius Krohn 1880. Virsikirjaan 1886. Sävelmä: Philipp Nicolai 1599). Ruotsin kirkon virsikirjassa on virsi ”Jeesus, olet elämämäni” numerolla 138. Virsi on myös Suomen ev. lut. kirkon ruotsinkielisessä virsikirjassa, Tanskan ja Norjan kirkon virsikirjoissa sekä Saksan evankelisten kirkkojen virsikirjassa.
Topias Lepo

Topias Lepo (s. 2. marraskuuta 1994 Porvoo) on suomalainen ammattinyrkkeilijä. Lepo on otellut ylemmässä keskisarjassa. Hänellä on myös amatööriajalta Suomen mestaruus 81-kilon sarjassa vuodelta 2019.
Wieluńin piirikunta

Wieluńin piirikunta () on yksi Łódźin voivodikunnan piirikunnista. Sen väkiluku oli vuoden 2019 lopussa 76 256. Piirikunta on jaettu kahdeksaan maalaiskuntaan, jotka ovat Biała, Czarnożyły, Konopnica, Mokrsko, Osjaków, Ostrówek, Pątnów, Skomlin, Wieluń sekä Wierzchlas ja niissä on kylien lisäksi yksi kaupunki; hallintokeskus Wieluń.
Wieluńin piirikunnan pinta-alasta 24,6 prosenttia oli metsän peitossa vuonna 2018.
Wieluńin piirikunnan työttömyysaste oli vuoden 2018 lopussa 5,8 prosenttia.
Vuoden 2019 lopussa Wieluńin piirikunnassa oli 76 256 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 78 197 ja sen ennakoidaan vuoteen 2050 mennessä pienenevän 62 215 asukkaaseen. Alle 18-vuotiaat muodostivat vuoden 2019 lopussa 17,7 prosenttia piirikunnan väestöstä, työikäiset 60,2 prosenttia ja eläkeikäiset 22 prosenttia väestön keski-iän ollessa 42,1 vuotta. Elävänä syntyneiden määrä oli vuonna 2019 yhteensä 668 lasta.
El Pason piirikunta

El Pason piirikunta () on kahden yhdysvaltalaisen piirikunnan nimi:
Hurrikaani Eta

Hurrikaani Eta oli trooppinen hirmumyrsky, joka kehittyi Atlantin valtamerellä ja iski Keski-Amerikkaan marraskuun alussa 2020. Eta oli vuoden 2020 Atlantin hurrikaanikauden kahdeskymmeneskahdeksas nimetty myrsky, kahdestoista hurrikaani ja neljäs toiseksi korkeimman eli 4. luokan hurrikaani Saffirin–Simpsonin hurrikaaniasteikolla. Trooppinen myrsky Eta muodostui Karibialla 31. lokakuuta. Marraskuun 2. päivänä se voimistui hurrikaaniksi ja samana päivänä 4. luokan hurrikaaniksi, ja 3. marraskuuta se rantautui Nicaraguaan edelleen 4. luokan hurrikaanina.
 Se heikkeni voimakkaaksi matalapaineeksi, ja aiheutti tuhoja Costa Ricassa, El Salvadorissa, Panamassa, Hondurasissa ja Guatemalassa.
Etan kovat tuulet, rankkasateet ja niiden aiheuttamat maanvyörymät aiheuttivat laajoja tuhoja. Ainakin sadan ihmisen arvioitiin saaneen surmansa Guatemalassa ja kahdenkymmenen muualla Keski-Amerikassa. Myöhemmin Honduras vahvisti ainakin 38 ihmisen kuolleen.
Se laantui edelleen trooppiseksi myrskyksi, ylitti Florida Keysin ja jatkoi Meksikonlahdelle. Vaikka tuulet olivat heikenneet noin 22 metriin sekunnissa, kaatosateet aiheuttivat merkittäviä vahinkoja Floridassa, Kuubassa ja Bahamalla. Se kääntyi Meksinonlahdella koilliseen ja iski uudelleen Floridaan. Ylitettyään Floridan se jatkoi matkaansa Atlantilla.
Vavtrudner

Vavtrudner, myös Vavtrudne tai Vaftrudne, () on skandinaavisessa mytologiassa viisas jotuni eli jättiläinen. Valepuvussa ja peitenimellä Gagnráðr esiintyvä Odin haastaa Vavtrudnerin tietokilpaan, jossa on tarkoitus saada selville, kumpi heistä on viisaampi. Odin ja Vavtrudner kysyvät toisiltaan maailman alkuperästä, rakenteesta ja lopusta. Odin voittaa viimein, koska Vavtrudner ei pysty sanomaan, mitä Odin kuiskasi poikansa Balderin korvaan ennen kuin tämän ruumis asetettiin roviolle. Tarina kerrotaan Runo-Eddaan kuuluvassa "Vafþrúðnismál"-runossa.
Saudi-Arabian tautienehkäisy- ja -valvontakeskus

Saudi-Arabian tautienehkäisy- ja -valvontakeskus (; , lyhennys Saudi CDC) on Saudi-Arabian pääkaupungissa Riadissa toimiva, vuonna 2013 perustettu kansanterveyden tutkimuslaitos ja viranomainen. Laitosta johtaa tohtori Abdullah Al-Gwizani. Saudi CDC on sopinut yhteistyöstä esimerkiksi Ruotsin kansanterveysviraston kanssa. Saudi CDC on mukana esimerkiksi kansainvälisessä kansanterveyslaitosten järjestössä (IANPHI). 
Saudi CDC osallistuu tehtäviensä mukaisesti covid-19-tautitilanteen seuraamiseen maassaan.
Woodbridge (New Jersey)

Woodbridge on kunta (township) Yhdysvaltojen New Jerseyn osavaltiossa Middlesexin piirikunnassa. Sen asukasluku oli vuoden 2010 väestönlaskennan mukaan 99 585.
Maantiede.
Woodbridge sijaitsee New Jerseyn osavaltion itäosassa Middlesexin piirikunnassa. Sen vierestä kulkee New Jerseyn ja New Yorkiin kuuluvan Staten Islandin erottava Arthur Killin salmi. Woodbridgestä noin 6 kilometriä etelään sijaitsee Perth Amboy. Woodbridgen nykyinen township käsittää paitsi varsinaisen Woodbridgen, mutta myös Iselinin, Colonian, Avenelin, Keasbeyn, Sewarenin, Hopelawnin, Fordsin, Port Readingin ja Menlo Parkin.
Historia.
Ensimmäiset siirtolaiset saapuivat Woodbridgeen vuonna 1665. Siirtolaiset olivat kveekareita Massachusettsista ja New Hampshirestä. Paikkakunnan peruskirja laadittiin vuonna 1669. Woodbridge on saanut nimensä mahdollisesti Massachusettsin Newburyn pastori John Woodbridgen mukaan.
Woodbridge alkoi kasvaa todenteolla vasta toisen maailmansodan jälkeen. Ensin sodassa palvelleet asevelvolliset ottivat Yhdysvaltoihin palattuaan asuntolainoja, joita he käyttivät omakotitalojen rakentamiseen esimerkiksi Woodbridgessä. Sittemmin kaupunki kasvoi, kun eri yhtiöt ja työntekijät alkoivat hyödyntää sen sijaintia hyvillä kulkuyhteyksillä New Yorkiin ja Newarkiin pohjoisessa, sekä Trentoninn ja Philadelphiaan etelässä. Woodbridgestä onkin joskus käytetty lempinimeä "Crossroads of New Jersey".
Talous ja liikenne.
Metropark on Woodbridgessä sijaitseva tärkeä rautatieliikenteen solmukohta. Kaupungin kohdalla risteää myös useita tärkeitä maanteitä, kuten New Jersey Turnpike, Garden State Parkway, sekä Route 1, 9, 35, 287 ja 440. Yhdysvaltojen ensimmäinen neliapilaliittymä rakennettiin Woodbridgeen vuonna 1929. Viereisen Arthur Killin salmen läpi kulkee esimerkiksi öljytankkereita.
Perinteinen maatalous on korvautunut nykyisin esimerkiksi teollisuudella. Tunnettu teollisuuden ala Woodbridgessä on keramiikkateollisuus, jonka tuotteita ovat esimerkiksi tiilet ja putket. Vuonna 1971 avautunut Woodbridge Center oli yksi New Jerseyn ensimmäisistä katetuista ostoskeskuksista.
Kotitalouksien keskimääräiset vuosittaiset ansiot Woodbridgessä aikavälillä 2014–2018 olivat 86 641 USD ja henkilöä kohden 35 159 USD. 5,6 % väestöstä eli köyhyysrajan alapuolella.
Väestö.
Kunnan asukasluku oli vuoden 2010 väestönlaskennan mukaan 99 585 ja vuoden 2019 arvion mukaan 100 145. Kaupungin asukkaista 56,6 % oli taustaltaan valkoisia (latinot pois lukien 42,9 %), 11,8 % afroamerikkalaisia, 19,8 % latinoja mistä tahansa rodusta ja 24,2 % aasialaisia. 43,9 % kaupungin asukkaista puhui kotonaan jotakin muuta kieltä kuin englantia ja 32,5 % kaupungin asukkaista oli syntynyt ulkomailla.